
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 987 

7 Νοεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θα απασχολη¬ 
θούν στο Υπουργείο Εθνικής Παιδείας και 


Θρησκευμάτων με σύμβαση μίσθωσης έργου. 1 

Ίδρυση και Λειτουργία Κέντρων Περιβαλλοντικής 
Εκπαίδευσης στην Αρναία Χαλκιδικής, 
Δραπετσώνα Πειραιά, Σπέτσες, Καλαμάτα και 

Λιθακιά Ζακύνθου. 2 

Τροποποίηση θέσεων πρακτικής άσκησης σπουδαστών 
Τ.Ε.Ι. στην Τεχνική Υπηρεσία του ΤΕΙ ΠΕΙΡΑΙΑ. 3 


Μετονομασία των Εργαστηρίων Οδοντογναθικής 
Χειρουργικής και Ακτινοδιαγνωστικής και 
Εξακτικής του Τμήματος Οδοντιατρικής της 
Σχολής Επιστημών Υγείας του Αριστοτελείου 

Πανεπιστημίου Θεσσαλονίκης. 4 

Αντικατάσταση διατάξεων της απόφασης Β1 /55/1996για 
τη σύσταση τεχνικού συμβουλίου στο Πανεπιστήμιο 
Μακεδονίας Οικονομικών και Κοινωνικών Σπουδτόν... 5 
Μετονομασία Εργαστηρίων της Α' Μαιευτικής - 
Γυναικολογικής Κλινικής του Τμήματος Ιατρικής 
της Σχολής Επιστημών Υγείας του Αριστοτελείου 

Πανεπιστημίου Θεσσαλονίκης. 6 

Χαρακτηρισμός ως ιστορικών διατηρητέων μνημείων 


του νερόμυλου και του πέτρινου γεφυριού της 
«Νονούλως» στο Δολό - Ιωαννίνων, καθώς και του 
παλαιού μονοπατιού Δολό - Γεφύρι «Νονούλως» 

Πωγωνιανή. 7 

Χαρακτηρισμός ως ιστορικού διατηρητέου μνημείου 
του νερόμυλου στη θέση «Μύλο» της Κοινότητας 
Βαλτεσίνικου Ν. Αρκαδίας ιδιοκτησίας Δ. 
Παπαγεωργιου. 8 


Χαρακτηρισμός ως ιστορικών διατηρητέων μνημείων, 
των κάτωθι κτιρίων του Οαττιρο ΟΝατο στην 
Κοινότητα Ελεούσας Ρόδου: α) του κτιρίου του 
σχολείου (σήμερα Στρατώνας), β) του κτιρίου του 
ίαεσίο και της αστυνομίας (σήμερα γυμνάσιο), γ) 
του κτιρίου με τα μαγαζιά, την αίθουσα χορού, τον 
κινηματογράφο και το εστιατόριο, δ) το σπίτι των 
καλογραιών πίσω από την εκκλησία και ορισμός ζώ¬ 
νης προστασίας ο περιβάλλων χώρος με τα στοι¬ 
χεία Α' Β' Γ Δ'Ε' ΖΉ' Θ' = Ν Μ Λ ΚΙ Θ Η Ζ ΕΔ Α' σύμ¬ 
φωνα με το συνημμένο τοπογραφικό διάγραμμα. .. 9 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Ι/398Β (1) 

Καθορισμός αριθμού προσώπων που θα απασχοληθούν 
στο Υπουργείο Εθνικής Παιδείας και Θρησκευμάτων 
με σύμβαση μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του Π .Δ. 147/1976 «Περί του οργανισμού της Κ.Υ. του 
ΥΠΕΠΘ». 

β) του άρθρου 40 του Ν. 1304/1982 και του άρθρου 40 
του Ν. 849/78. 

γ) του άρθρου 22 παρ. 3 του Ν. 2362/95 (ΦΕΚ 
247/Α727.11.95). 

δ) του άρθρου 15 του Ν. 1735/87 «Προσλήψεις στο 
Δημόσιο Τομέα, Κοινωνικός Έλεγχος στη Δημόσια 
Διοίκηση, πολιτικά δικαιώματα και άλλες διατάξεις» όπως 
τροποποιήθηκε με την αρ. ΔΙΠΙΔ/Φ.42/37/10112/ 
20.10.1988 απόφαση του Υπουργού Προεδρίας της 
Κυβέρνησης, που κυρώθηκε με το άρθρο 11 του Ν. 
1835/1989 «Σύσταση Υπουργείου Τουρισμού και ρύθμιση 
θεμάτων Δημόσιας Διοίκησης». 

2. Την αριθμ. 236/7.7.94 πράξη του Υπουργικού 
Συμβουλίου (άρθρο 3, εδάφιο θ, ΦΕΚ 11δτ.Α'). 

3. Την αρ. ΔΙΠΠ/Ε4/266/11686/14.3.97 απόφαση 
Υφυπουργού Εσωτερικών, Δημόσιας Διοίκησης και 
Αποκέντρωσης με την οποία διαπιστώνεται το απρόβλε¬ 
πτο κι επείγον της ανάγκης για την ανάθεση με σύμβαση 
έργου σε δύο (2) διερμηνείς. 

4. Την αριθμ. ΔΙΔΚ/Φ1/20199/5.9.97 απόφαση του 
Πρωθυπουργού και του Υπουργού Εσωτερικών, Δημόσι¬ 
ας Διοίκησης και Αποκέντρωσης «Ανάθεση Αρμοδιοτή¬ 
των Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ81/τ.Β'/5.9.97). 

5. Την αριθμ. 1107147/1239/0006 Α'/4.10.96 (ΦΕΚ 
922/Β77.10.96) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 

Υπουργού Οικονομικών στους Υφυπουργούς Οικονομι¬ 
κών». 

6. Την αρ. 1/398/14.3.97 απόφαση του Υπουργού 
Εθνικής Παιδείας και Θρησκευμάτων «Έγκριση πραγμα¬ 
τοποίησης σεμιναρίου σε συνεργασία με το Βρετ. 
Συμβούλιο για διοικητικούς υπαλλήλους ΑΕΙ με θέμα 
Διοίκηση των Πανεπιστημίων», αποφασίζουμε: 

Την απασχόληση με σύμβαση μίσθωσης έργου δύο (2) 
διερμηνένων για την κάλυψη αναγκών διερμηνείας του 
σεμιναρίου που πραγματοποιείται σε συνεργασία με το 
Βρετανικό Συμβούλιο για διοικητικούς υπαλλήλους ΑΕΙ 
με θέμα «Διοίκηση των Πανεπιστημίων» στην Αθήνα, 26 - 
28 Μαρτίου 1997, δεδομένου ότι για τη διερμηνεία απαι¬ 
τούνται επαγγελματίες διερμηνείς με τυπικά προσόντα 
πτυχία αντίστοιχης ξένης φιλολογίας Α.Ε.Ι.της ημεδαπής 
ή ισότιμο της αλλοδαπής και δίπλωμα ειδικής εκπαίδευ¬ 
σης στη διερμηνεία. 

Η απασχόληση αφορά το χρονικό διάστημα της συνά¬ 
ντησης, 26 - 28 Μαρτίου 1997. 

Στους διερμηνείς που θα ασχοληθούν σύμφωνα μετο πα¬ 
ραπάνω, θα καταβληθούν ως αμοιβή συνολικό ποσό μέχρι 
Τετρακόσιες πενήντα χιλιάδες δραχμές (450.000 δρχ.). 

Το παραπάνω ποσό θα βαρύνει τον προϋπολογισμό ε¬ 
ξόδων της Κεντρικής Υπηρεσίαςτου ΥΠΕΠΘ (φορέας 19- 
160 και ΚΑΕ 0846) οικ. έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ. ΔΗΜ. ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

-φ- 

Αριθ. Γ2 5861 (2) 

Ίδρυση και Λειτουργία Κέντρων Περιβαλλοντικής 
Εκπαίδευσης στην Αρναία Χαλκιδικής, Δραπετσώνα 
Πειραιά, Σπέτσες, Καλαμάτα και Λιθακιά Ζακύνθου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90, άρθρο III, παρ. 13, που προβλέπει 
την ίδρυση και λειτουργία Κέντρων Περιβαλλοντικής 
Εκπαίδευσης (ΚΠΕ). 

2. Τη Γ2/1242/8.3.93 Υ.Α. (ΦΕΚ 175/τ.Β'/19.3.93) που α¬ 
φορά στην ίδρυση και λειτουργία Κ.ΠΈ. (εδάφια I, II, III, IV, 
παράγρ. 2, VIII). 

3. Την κοινή Ευρωπαϊκή πολιτική στον τομέα της 
Περιβαλλοντικής Εκπαίδευσης όπως εκφράζεται μέσα α¬ 
πό το ψήφισμα των Υπουργών Παιδείας της Ευρωπαϊκής 
Ένωσης (24.5.88). 

4. Το Κοινοτικό Πρόγραμμα Πολιτικής και Δράσης για το 
Περιβάλλον και τη Σταθερή Ανάπτυξη (ψήφισμα 
Συμβουλίου Ευρωπαϊκών Κοινοτήτων και των 
Αντιπροσώπων των Κρατών - μελών (1.2.93) στο οποίο ε¬ 
ντάσσεται η ενημέρωση και εκπαίδευση του κοινού στην 
πολιτική και τη στρατηγική για το περιβάλλον και την ανά¬ 
πτυξη καθώς και τις συστάσεις - οδηγίες που προέκυψαν 
κατά το θερινό Πανεπιστήμιο της Τουλούζης για την 


Περιβαλλοντική Εκπαίδευση και απευθύνονται στις κυ¬ 
βερνήσεως Κρατών - μελών της Ευρωπαϊκής Ένωσης. 

5. Την ανάγκη σύνδεσης της τυπικής (σχολικής) με την 
άτυπη εκπαίδευση και της διαμόρφωσης κατάλληλων πει¬ 
ραματικών εκπαιδευτικών προγραμμάτων για να επιτευ¬ 
χθούν κοινές δράσεις για το περιβάλλον σε τοπικό επίπε¬ 
δο, στην κατεύθυνση της αειφορικής ανάπτυξης. 

6. Την Γ2/3219/11.5.95 Υ.Α. με την οποία ιδρύονται έξι 
(6) Κέντρα Περιβαλλοντικής Εκπαίδευσης (ΚΠΕ). 

7. Την ολοένα αυξανόμενη συμμετοχή μαθητών και εκ¬ 
παιδευτικών στα προγράμματα που εκπονούντο ΚΠΕ και 
την αδυναμία των υπαρχόντων ΚΠΕ να καλύψουντις ανά¬ 
γκες όλου του μαθητικού πληθυσμού της χώρας. 

8. Το ζωηρό ενδιαφέρον των τοπικών κοινωνιών της 
Αρναίας Χαλκιδικής, Δραπετσώνας Πειραιά, των 
Σπετσών, της Καλαμάτας και της Λιθακιάς Ζακύνθου για 
την ίδρυση Κέντρων Περιβαλλοντικής Εκπαίδευσης στην 
περιοχή τους καθώς και την διαβεβαίωσή τους για ουσια¬ 
στική ηθική και οικονομική στήριξη των ΚΠΕ. 

9. Τη δυνατότητα αξιοποίησης των Δημοτικών κτιρίων 
της Αρναίας Χαλκιδικής, Δραπετσώνας Πειραιά, της 
Καλαμάτας και της Λιθακιάς Ζακύνθου, της Μαθητικής 
Εστίας Λιθακιάς Ζακύνθου και της Αναργυρείου - 
Κοργιαλενείου Σχολής των Σπετσών. 

10. Τη δυνατότητα υποστήριξης των νέων ΚΠΕ από κον¬ 
δύλια του 2ου Κοινοτικού Πλαισίου Στήριξης. 

11. Τηνπαράγραφο (γ) του άρθρου 3του Ν. 2362/95πε¬ 
ρί Δημοσίου Λογιστικού, ελέγχου Δαπανών κ.λπ. 

12. Το άρθρο 1 του Ν. 2469/97 και το γεγονός ότι από 
την απόφαση αυτή δεν προκαλείται δαπάνη για το έτος 
1997 ενώ προκαλείται δαπάνη ενός δισεκατομμυρίου ε¬ 
πτακοσίων εκατομμυρίων δραχμών (1.700.000.000) περί¬ 
που για τα πέντε επόμενα οικονομικά έτη. 

13. Το γεγονός ότι, μέχριτο έτος 1999 οι δαπάνες θακα- 
λυφθούν κατά τα προβλεπόμενα από το 2ο ΚΠΣ, στο ο¬ 
ποίο έχουν ενταχθεί (ύψους περίπου ενός δισεκατομμυ¬ 
ρίου διακοσίων εκατομμυρίων δραχμών), ενώ για τα έτη 
2000 - 2002 οι δαπάνες θα καλυφθούν από πόρους που 
προβλέπονται στο κεφ. 3 της παρούσης και πιστώσεις 
που θα εγγράφουν στονΤακτικό Προϋπολογισμό και στον 
προϋπολογισμό των Δημοσίων Επενδύσεων (ύψους περί¬ 
που πεντακοσίων εκατομμυρίων δραχμών), αποφασίζου¬ 
με: 

Την Ίδρυση και Λειτουργία πέντε (5) Κέντρων 
Περιβαλλοντικής Εκπαίδευσης (ΚΠΕ) στις περιοχές: 

α) Αρναία Χαλκιδικής στο κτίριο της Μαθητικής Εστίας 
του ΕΙΝ. 

β) Δραπετσώνα Πειραιά σε δημοτικό κτίριο (παλαιό α- 
πεντομωτήριο). 

γ) Σπέτσες στο κτίριο της Αναργυρείου - Κοργιαλενείου 
Σχολής Σπετσών. 

δ) Καλαμάτα σε Δημοτικά κτίρια (παλαιό Δημαρχείο και 
Δημοτικό ξενώνα). 

ε) Λιθακιά Ζακύνθου σε δημοτικό κτίριο και σε κτίριο της 
Μαθητικής Εστίας του ΕΙΝ. 

1. ΣΤΟΧΟΙ ΤΩΝ ΚΠΕ 
Τα νέα ΚΠΕ στοχεύουν στην: 

Α) Ευαισθητοποίηση των νέων σε θέματα περιβαλλοντι¬ 
κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφορές που θα συμβάλ¬ 
λουν στην προστασία της οικολογικής ισορροπίας και της 
ποιότητας της ζωής στην κατεύθυνση της αειφόρου ανά¬ 
πτυξης. 

Β) Υλοποίηση προγραμμάτων ΠΕ διάρκειας 1 (μίας) έως 
6 (έξι) ημερών για τα σχολεία Α/θμιας και Β/θμιας 
Εκπαίδευσης που τα επισκέπτονται αλλά και πρόγραμμά- 

των άτυπης εξωσχολικής περιβαλλοντικής εκπαίδευσης. 

Γ) Στήριξη των προγραμμάτων ΠΕ των σχολείων των 
περιοχών ευθύνης τους σε συνεργασία με τους 
Υπεύθυνους ΠΕ των αντίστοιχων Δ/νσεων Α/θμιας και 
Β/θμιας Εκ/σης. 

Δ) Παραγωγή εκπαιδευτικού και ενημερωτικού υλικού 
(εντύπου, οπτικοακουστικού κ.α.) καθώς και πιλοτικών 
προγραμμάτων - οδηγών για τα σχολεία των περιοχών ευ¬ 
θύνης τους. 

Ε) Σύνδεση με επιστημονικά ιδρύματα σετοπικό, εθνικό 
και διεθνές επίπεδο με ταυτόχρονη λειτουργία τράπεζας 
πληροφοριών με σκοπό την επιστημονική ενημέρωση, έ¬ 
ρευνα καιτεκμηρίωση αλλα και τη συνεργασία γιατηνπα- 
ραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών 
συναντήσεων εκπαιδευτικών και κατάρτισης ενηλίκων 
στην ΠΕ ή και σε συνεργασία με άλλους κυβερνητικούς 
και μη κυβερνητικούς φορείς. Η επιμορφωτική δραστη¬ 
ριότητα και άλλες δράσεις των ΚΠΕ μπορούν να γίνονται 
και σε συνεργασία με κυβερνητικούς και μη κυβερνητι¬ 
κούς φορείς εφόσον αυτή συμβάλλει στους στόχους των 
ΚΠΕ. 

Ζ) Προώθηση της έρευνας στο χώρο της ΠΕ. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους των νέων ΚΠΕ δίνονται από τη 
Δ/νση Σπουδών Δ/θμιας Εκ/σης του ΥΠΕΠΘ. 

2. ΓΙΑ ΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΤΩΝ ΚΠΕ 
ΑΠΑΙΤΟΥΝΤΑΙ: 

Α. Υποδομή - Εξοπλισμός. 

Τα ΚΠΕ Αρναίας, Σπετσών, Καλαμάτας και Ζακύνθου 
χαρακτηρίζονται ως Περιφερειακά και πρέπει να διαθέ¬ 
τουν: 

- Αίθουσες πολλαπλών χρήσεων, διδασκαλίας, εργα¬ 
στηρίων, ηλεκτρονικών υπολογιστών, αναγνωστηρίου, βι¬ 
βλιοθήκης, προβολών, διοικητικής υποστήριξης, αποθή¬ 
κευσης υλικών, ειδικών χρήσεων κ.α. 

- Εξοπλισμό (εργαστηριακό, οπτικοακουστικό, ηλε¬ 
κτρονικό. τηλεπικοινωνιακό, εξάρτηση έρευνας πεδίου, 
ειδικές κατασκευές, επίπλωση, μέσα μεταφοράς κ.α.) 
που να καλύπτει τις ανάγκες υλοποίησης των στόχων των 
ΚΠΕ. 

- Μαγειρείο, εστιατόριο και ξενώνα φιλοξενίας 40 - 50 
ατόμων. 

Το ΚΠΕ Δραπετσώνας χαρακτηρίζεται Αστικό και πρέ¬ 
πει να διαθέτει: 

- Αίθουσες πολλαπλών χρήσεων, διδασκαλίας, εργα¬ 
στηρίων, ηλεκτρονικών υπολογιστών, αναγνωστηρίου, βι¬ 
βλιοθήκης, προβολών, διοικητικής υποστήριξης, αποθή¬ 
κευσης υλικών, ειδικών χρήσεων κ.α. 

- Εξοπλισμό (εργαστηριακό, οπτικοακουστικό, ηλε¬ 
κτρονικό. τηλεπικοινωνιακό, εξάρτηση έρευνας πεδίου, 
ειδικές κατασκευές, επίπλωση, μέσα μεταφοράς κ.α.). 

Β. Εκπαιδευτικό προσωπικό 

Το εκπαιδευτικό έργο κάθε ΚΠΕ στηρίζουν πέντε (5) ως 
επτά (7) εκ/κοί, από την Α/θμια και την Β/θμια εκπαίδευση 
(όλων των ειδικοτήτων), οι οποίοι και απαρτίζουν την παι¬ 
δαγωγική ομάδα του ΚΠΕ. Οι εκπαιδευτικοί επιλέγονται 
κατά προτεραιότητα από τη Δ/νση στην οποία ανήκει και 
το ΚΠΕ και από τις γειτονικές Διευθύνσεις σε περίπτωση 
που δεν καλυφθούν οι θέσεις. ΟΙ εκ/κοί αποσπώνται στα 
ΚΠΕ, με απόφαση του Υπουργού Εθνικής Παιδείας και 
Θρησκευμάτων, για τρία (3) χρόνια, με δυνατότητα ανα¬ 
νέωσης της απόσπασής τους και λαμβάνουν τα μόριατων 
σχολείων της περιοχής του κάθε ΚΠΕ. 

Την ευθύνη για την διαδικασία των αποσπάσεων έχει η 


Δ/νση Σπουδών ΔΕ στην οποία υποβάλλουν αιτήσεις οι 
ενδιαφερόμενοι ύστερα από σχετική πρόσκληση ενδια¬ 
φέροντος. 

Κριτήρια επιλογής των εκπαιδευτικών είναι: 

- οι βασικές και μεταπτυχιακές σπουδές κύρια σε σχέ¬ 
ση με την ΠΕ, 

- η επιμόρφωση στο εσωτερικό και το εξωτερικό στην 
ΠΕ (ΠΕΚ, ΚΠΕ, Σεμινάρια, Συνέδρια, Συμπόσια κ.α.), 

- η υλοποίηση προγραμμάτων ΠΕ στα σχολεία, 

- η επιμορφωτική δραστηριότητα στην ΠΕ, 

- η προϋπηρεσία σε ΚΠΕ ή σε θέση Υπευθύνου ΠΕ, 

- η συγγραφική δραστηριότητα στην ΠΕ (βοηθήματα, 
παραγωγή διδακτικού υλικού, δημοσιεύσεις κ.α.), 

- η οργάνωση ή συμμετοχή σε ομάδες εργασίας, πιλο¬ 
τικά προγράμματα, δίκυτα κ.α. 

- η διεθνής εμπειρία σε θέματα οργάνωσης και λει¬ 
τουργίας ΚΠΕ, 

- η γνώση ξένων γλωσσών και νέων τεχνολογιών, 

- ο χρόνος υπηρεσίας. 

Έργο της Παιδαγωγικής Ομάδας είναι να: 

- σχεδιάζει, εκπονεί και συντονίζει προγράμματα 
Περιβαλλοντικής Εκπαίδευσης (ΠΕ) για τους μαθητές και 
εκπαιδευτικούς που επισκέπτονται το ΚΠΕ, 

- υποστηρίζει την υλοποίηση προγραμμάτων ΠΕ στα 
σχολεία, την οργάνωση δικτύων και συνεργασιών και πα¬ 
ράγει εκπαιδευτικό υλικό για χρήση από τα σχολεία, 

εκδίδει έντυπο υλικό σχετικό με τις δραστηριότητες 
του ΚΠΕ, 

- οργανώνει και υλοποιεί επιμορφωτικές συναντήσεις 
για εκπαιδευτικούς καθώς επίσης Συνέδρια και Συμπόσια, 

- συνεργάζεται με: 

α) Εκπαιδευτικούς - συντονιστές προγραμμάτων ΠΕ 
της περιοχής ευθύνης της και διευκολύνει με κάθε τρόπο 
την υλοποίησή τους. 

β) Άλλα ΚΠΕ εσωτερικού ή εξωτερικού για ανταλλαγή 
ενημέρωσης και εμπειριών αλλά και για την οργάνωση σε¬ 
μιναρίων κ.α. 

γ) Υπεύθυνους ΠΕ Α/θμιας και Β/θμιας της ευρύτερης 
περιοχής. 

δ) Κυβερνητικούς και μη κυβερνητικούς φορείς, 
Παν/'μια και άλλα επιστημονικά ιδρύματα. 

ε) Τοπική Αυτοδιοίκηση. 

στ) ΠΕΚ, εφόσον ζητηθεί η συμβολή τους. 

Υπεύθυνος για τη λειτουργία του ΚΠΕ ορίζεται ένας των 
εκπαιδευτικών της Παιδαγωγικής Ομάδας ο οποίος δια¬ 
θέτει τα περισσότερα προσόντα. Ο χρόνος προϋπηρε¬ 
σίας του Υπεύθυνου δεν μπορεί να είναι μικρότερος των 
δέκα (10) ετών. 

Τον Υπεύθυνο λειτουργίας του Κέντρου αναπληρεί ό¬ 
ταν κωλύεται ή απουσιάζει ένας εκ των μελών της 
Παιδαγωγικής Ομάδας που ορίζεται ως αναπληρωτής 
Υπεύθυνος. 

Ο ορισμός των Υπεύθυνων και Αναπληρωτών γίνεται με 
έκδοση σχετική Υπουργικής Απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους των Κέντρων δίνονται α¬ 
πό τη Δ/νση Σπουδών Β/θμιας του ΥΠΕΠΘ ενώ για οποιο- 
δήποτε λειτουργικό, διοικητικό και οικονομικό θέμα ο 
Υπεύθυνος λειτουργίας του κάθε Κέντρου αναφέρεται 
απ’ ευθείας στην αρμόδια Δ/νση Εκπ/σηςτης Νομαρχίας. 

Τα μέλη των παιδαγωγικών ομάδων ορίζονται και ως τε¬ 
χνικοί βοηθοί επιμόρφωσης για την κάλυψη σχετικών α¬ 
ναγκών και λαμβάνουν έκαστος ως μηνιαία πρόθετη αμοι¬ 
βή το ποσό των 75.000 δρχ. (μικτά) σύμφωνα με τη διαδι¬ 
κασία που αναφέρεται στη Γ2/7337/28.12.93 σχετική Υπ. 
Απόφαση. 

Όλα τα ήδη λειτουργούντα ΚΠΕ καθώς και τα ιδρυόμε¬ 
να δια της παρούσης παραμένουν κλειστά κατά τις σχολι¬ 
κές διακοπές των Χριστουγέννων και Πάσχα και από τις 16 
Ιουλίου μέχρι τέλους Αυγούστου κάθε έτους. 

Γ. Διοικητικό και βοηθητικό προσωπικό 

Στο κάθε Κέντρο υπηρετεί διοικητικό προσωπικό για 
γραμματειακή στήριξη, χειρισμό Η/Υ, βιβλιοθηκονομία 
κ.α. καθώς και βοηθητικό προσωπικό για φύλαξη, καθαρι¬ 
σμό, φιλοξενία κ.α. 

Το διοικητικό και βοηθητικό προσωπικό διορίζεται ή α- 
ποσπάται με ευθύνη του ΕΙΝ ήτης Τοπικής Αυτοδιοίκησης 
από το οποίο και μισθοδοτείται κατά περίπτωση. 

Το προσωπικό αυτό εργάζεται και κατά τις αργίες, όταν 
το απαιτεί η λειτουργία του ΚΠΕ. 

Δ. Ανάπτυξη συνεργασιών και σύνδεση των ΚΠΕ με την 
τοπική κοινωνία 

Τα ΚΠΕ συνεργάζονται: 

1. Με την Τοπική Αυτοδιοίκηση επιδιώκοντας το συντο¬ 
νισμό της συμμετοχικής κοινωνικής δράσης όλων των εν¬ 
διαφερομένων φορέων για την αντιμετώπιση των τοπικών 
περιβαλλοντικών προβλημάτων. 

2. Με άλλους κυβερνητικούς και μη κυβερνητικούς φο¬ 
ρείς και τις παραγωγικές τάξεις των περιοχών τους για 
την ανάπτυξη προγραμμάτων ορθολογικής διαχείρισης 
του τοπικού περιβάλλοντος και ευαισθητοποίηση των πο¬ 
λιτών. 

3. Επιστημονικά Ιδρύματα και ΚΠΕ του εσωτερικού και 
εξωτερικού για ανταλλαγή εμπειριών, πληροφοριών, εκ¬ 
παιδευτικών προγραμμάτων και οργάνωσης συνεργα¬ 
σιών σε επίπεδο εκπαίδευσης και επιμόρφωσης και έρευ¬ 
νας. 

Για τη σύνδεση των ΚΠΕ με την τοπική κοινωνία και την 
ενίσχυση της αποτελεσματικότητας των προαναφερθει- 
σών συνεργασιών, λειτουργεί Συμβουλευτική Επιτροπή 
στην οποία συμμετέχουν ο Υπεύθυνος του κάθε ΚΠΕ, ο 
Δήμαρχος (ή εκπρόσωπός του), οι Υπεύθυνοι ΠΕτου 
Νομού και από ένας εκπρόσωπος της Νομαρχίας, των ε¬ 
πιστημονικών ιδρυμάτων της κάθε περιοχής, των παρα¬ 
γωγικών τάξεων (επιχειρηματιών και εργαζομένων), των 
μη κυβερνητικών οργανώσεων και τοπικών συλλόγων, 
των μαθητικών κοινοτήτων κ.α. 

Η Επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απολο¬ 
γισμό δραστηριοτήτων του ΚΠΕ, με πρωτοβουλία του 
Δημάρχου ή του Κοινοτάρχη, ο οποίος και προεδρεύει 
των συνεδριάσεων. Σύντομη έκθεση των πρακτικών των 
συνεδριάσεων αυτών δημοσιεύεται στον τοπικό τύπο και 
κοινοποιείται στις Δ/νσεις Σπουδών του ΥΠΕΠΘ. 

3. ΟΙΚΟΝΟΜΙΚΑ ΤΩΝ ΚΠΕ 

Ο προϋπολογισμός των νέων ΚΠ Ε μέχρι και το 2002 για 
κάθε ΚΠΕ είναι: 

α) Αρναία Χαλκιδικής: τριακόσια πενήντα εκατομ. δρχ. 
(350.000.00&) εκ των οποίων τα διακόσια πενήντα εκατ. 
δρχ. (250.000.000) προέρχονται από το 2ο Κοινοτικό 
Πλαίσιο Στήριξης. 

β) Δραπετσώνα: διακόσια σαράντα εκατομ. δρχ. 
(240.000.000), εκ των οποίων τα εκατόν σαράντα εκατομ. 
(140.000.000), προέρχονται από το 2ο Κοινοτικό Πλαίσιο 
Στήριξης. 

γ) Σπέτσες: εξακόσια πενήντα εκατ. δρχ. (650.000.000) εκ 
των οποίων τα πεντακόσια πεν^ττα εκατομ. (550.000.000) 
προέρχονται από το 2ο Κοινοτικό Πλαίσιο Στήριξης. 

δ) Καλαμάτα: διακόσια εξήντα εκατομ. δρχ. 
(260.000.000), εκ των οποίων τα εκατόν εξήντα εκατομ. 
(160.000.000) προέρχονται από το 2ο Κοινοτικό Πλαίσιο 
Στήριξης. * 


ε) Λιθακιά Ζακύνθου: διακόσια εξήντα εκατομ. δρχ. 
(260.000.000), εκ των οποίων τα εκατόν εξήντα εκατομ. 
(160.000.000) προέρχονται από το 2ο Κοινοτικό Πλαίσιο 
Στήριξης. 

Η κατ’ έτος προκαλούμενη δαπάνη ανέρχεται: 

- για το έτος 1997 (δενπροκαλείται δαπάνη) 

- για το έτος 1998 εξακόσια πέντε εκατομ. δρχ. 
(605.000.000) 

- για το έτος 1999 εξακόσια πενήντα πέντε εκατομ. 
δρχ. (655.000.000) 

- για το έτος 2000 διακόσια πενήντα εκατομ. δρχ. 
(250.000.000) 

- για το έτος 2001 διακόσια πενήντα εκατομ. δρχ. 
(250.000.000) 

Οι πόροι των νέων ΚΠΕ προέρχονται κύρια από: 

- Επιχορηγήσεις της Τοπικής Αυτοδιοίκησης. 

— Πιστώσεις του Τακτικού Προϋπολογισμού και του 
Προγράμματος Δημοσίων Επενδύσεων που θα εγγράφο- 
νται στον προϋπολογισμό των οικείων Νομαρχιών ή του 
Εθνικού Ιδρύματος Νεότητας. 

- Προγράμματα χρηματοδοτούμενα από την 
Ευρωπαϊκή Ένωση, την ΙΙΝΕ500 και άλλους διεθνείς ορ¬ 
γανισμούς ή φορείς. 

- Εθνικά προγράμματα σε συνεργασία και με άλλους 
δημόσιους φορείς. 

- Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, οικοτουρισμό και άλλες συνα¬ 
φείς ανταποδοτικές δραστηριότητες. 

- Δωρεές, εισφορές, χορηγίες φυσικών ή νομικών προ¬ 
σώπων εσωτερικού και εξωτερικού. 

Γιατο χρονικό διάστημα που ισχύειη χρηματοδότηση α¬ 
πό το 2ο Κοινοτικό Πλαίσιο Στήριξης, καλύπτονται δαπά¬ 
νες επισκευών, εξοπλισμού καθώς και λειτουργικές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 

-Φ- 

Αριθ. Ε5/2183 (3) 

Τροποποίηση θέσεων πρακτικής άσκησης σπουδαστών 
Τ.Ε.Ι. στην Τεχνική Υπηρεσία του ΤΕΙ ΠΕΙΡΑΙΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.’Γις διατάξεις του άρθρου 12, παρ. 1 εδ. δ' του Ν. 
1351/83 (ΦΕΚ 56/Α) «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις». 

2. Τις διατάξεις του άρθρου 29Ατου Ν. 1558/1985, όπως 
αυτό προσετέθη με το άρθρο 27 του Ν. 2081/92 (ΦΕΚ 
154/Α). 

3. Τις διατάξεις της παρ. 1 του άρθρου 11, του Ν. 2327/95 
(ΦΕΚ 156/Α). 

4. Τις διατάξεις του εδαφίου α' της παρ. 3, του άρθρου 22 
του Ν. 2362/95 (ΦΕΚ247/Α). 

5. Το γεγονός ότι, από τις διατάξειςτης απόφασης αυτής, 

προκαλείται δαπάνη το ύψος της οποίας αναφέρεται στις 
παρ. 3 και 4 της παρούσας απόφασης, στις οποίες επίσης α- 
ναφέρεται και η εγγραφή πίστωσης στον οικείο προϋπολο¬ 
γισμό για την κάλυψή της. ' 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΈΡ. ΑΡΣΕΝΗΣ 

6. Την αριθμ. ΣΤ5/33/96 απόφαση του Πρωθυπουργού και 
Υπουργού Εθνικής Παιδείας και Θρησκευμάτων «Ορισμός 
αρμοδιοτήτων Υφυπουργού του ΥΠΕΠΘ (ΦΕΚ 937/Β796). 

7. Την αριθμ. 1107147/1239/006Α/4.10.96 κοινή Υ.Α. του 
Πρωθυπουργού και του Υπουργού Οικονομικών «Ανάθεση αρμο¬ 
διοτήτων στους Υφυπουργούς Οικονομικών», αποφασίζουμε: 

1) Τροποποιούμε τις κοινές Υπουργικές Αποφάσεις 
Ε5/8426/86, Ε5/3564/86 και Ε5/5306/87 που αφορούν θέ¬ 
σεις πρακτικής άσκησης σπουδαστών στην Τεχνική 
Υπηρεσία του ΤΕΙ Πειραιά. 

(6 θέσεις σπουδαστών του Τμήματος Πολιτικών Δομικών 
Έργων 

3 θέσεις σπουδαστών του Τμήματος Ηλεκτρολογίας 

3 θέσεις σπουδαστώντου Τμήματος Μηχανολογίας) ως ε¬ 
ξής: 

ΤΕΙ ΠΕΙΡΑΙΑ 

- Τεχνική Υπηρεσία 

Θέσεις: (12) σπουδαστών της Σχολής Τεχνολογικών 
Εφαρμογών (ΣΤΕΦ). 

2) Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο αρχίζοντας από 
1.4.97. 

3) Οι αποζημιώσεις και ασφαλιστικές εισφορές των α¬ 
σκουμένων σπουδαστών Τ.Ε.Ι. βαρύνουν τον προϋπολογι¬ 
σμό του ΤΕΙ Πειραιά. 

4) Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του ΤΕΙ Πειραιά ύψους 
6.804.000δρχ. (12θέσεις X 63.000X 9 μήνες) περίπου γιατο 
τρέχον οικονομικό έτος και 9.072.000 δρχ. (12 θέσεις X 
63.000 X 12 μήνες) περίπου για καθένα από τα επόμενα οι¬ 
κονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. Πειραιά, ύψους 42.000.000 δρχ. 
με τα στοιχεία ΚΑ 0289. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

- ♦ - 

Αριθ. Β1/434 (4) 

Μετονομασία των Εργαστηρίων Οδοντογναθικής 

Χειρουργικής και Ακτινοδιαγνωστικής και Εξακτικήςτου 

Τμήματος Οδοντιατρικής της Σχολής Επιστημών Υγείας 

του Αριστοτελείου Πανεπιστημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: Του άρθρου 7 παρ. 5 του Ν. 1268/82 (Α' 
87), όπως αντικατάσταθηκε με την παρ. 2 του άρθρου 48 
τουΝ. 1404/83 Α' 173. 

2. Τη γνώμη της Γενικής Συνέλευσης του Τμήματος 
Οδοντιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης (συνεδριά¬ 
σεις αρ. 128/11.11.1996 και 134/4.7.97). 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Αριστοτελείου Πανεπιστημίου 
Θεσσαλονίκης (άρθρο 29Ατου Ν. 1558/85. Α' 137», όπως 
προσετέθη με το άρθρο 27 του Ν. 2081/1992 Α' 154 και 
τροποποιήθηκε με το άρθρο 1 παρ. 2α του Ν. 2469/97 Α' 
38), αποφασίζουμε: 


Τα κατά τις διατάξεις του Ν.Δ. 3974/2-7.9.59 (Α' 188), 
του Β.Δ. 2/9-10/1-1997 (Α' 2) και της Υ.Α. Β1/945/ 
14.10.1985 εργαστήρια: α) Οδοντογναθικής 

Χειρουργικής και β) Ακτινοδιαγνωστικής και Εξακτικής, 
του Τμήματος Οδοντιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης, 
μετονομάζονται αντίστοιχα σε Εργαστήρια: 

Στοματικής και Γναθοπροσωπικής Χειρουργικής και σε 
Οδοντοφανιακής Χειρουργικής Εμφυτωματολογίας και 
Ακτινολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Β1/379 ( 5 ) 

Αντικατάσταση διατάξεων της απόφασης Β1/55/1996 για 
τη σύσταση τεχνικού συμβουλίου στο Πανεπιστήμιο 
Μακεδονίας Οικονομικών και Κοινωνικών Επιστημών. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: Του άρθρου 6 του Ν. 1966/1991 
«Μετεγγραφές φοιτητών Α.Ε.Ι., σπουδαστών Τ.Ε.Ι. και άλ¬ 
λες διατάξεις». 

2. Τη γνώμη του Πρυτανικού Συμβουλίου του 
Πανεπιστημίου Μακεδονίας Οικονομικών και Κοινωνικών 
Επιστημών (συνεδρίαση 26η/24.6.97). 

3. Το γεγονός ότι απότην έκδοση της απόφασης αυτής 
δεν προκαλείται δαπάνη σε βάρος του προϋπολογισμού 
του Πανεπιστημίου Μακεδονίας Οικονομικών και 
Κοινωνικών Επιστημών (άρθρο 29Ατου Ν. 1558/85Α' 137, 
όπως αυτό προσετέθη με το άρθρο 27 του Ν. 2081/92 Α' 
154 και τροποποιήθηκε με το άρθρο 1 παρ. 2α του Ν. 
2469/97 Α' 38), αποφασίζουμε: 

Η παρ. 1 της απόφασης Β1/55/1996 «Σύσταση Τεχνικού 
Συμβουλίου στο Πανεπιστήμιο Μακεδονίας Οικονομικών 
και Κοινωνικών Επιστημών» (Β' 192) όπως τροποποιήθηκε 
με την Β1/501/96 (Β' 706) απόφαση, αντικαθίσταται ως ε¬ 
ξής: 

«1. Συνιστάται στο Πανεπιστήμιο Μακεδονίας 
Οικονομικών και Κοινωνικών Επιστημών πενταμελές 
Τεχνικό Συμβούλιο, το οποίο αποτελείται από: 

α-δ) Δύο (2) διπλωματούχους Μηχανικούς μέλη Δ.Ε.Π. 
του Πανεπιστημίου Μακεδονίας Οικονομικών και 
Κοινωνικών Επιστημών ή μέλη Ε.Δ.Τ.Π. ή υπαλλήλουςτου 
Πανεπιστημίου ή της Εταιρίας Αξιοποίησης και 
Διαχείρισης της Περιουσίας του Πανεπιστημίου 
Μακεδονίας Οικονομικών και Κοινωνικών Επιστημών του 
κλάδου ΠΕ Μηχανικών, που ορίζονται με τους αναπληρω- 
τέςτους με Πράξη του Πρύτανη, έναν (1) εκπρόσωπο του 
Τεχνικού Επιμελητηρίου Τμήματος Κεντρικής 
Μακεδονίας, ειδικότητας Πολιτικού Μηχανικού που ορί¬ 
ζεται μαζί με τον αναπληρωτή του από τη Διοικούσα 
Επιτροπή του Παραρτήματος του Τεχνικού 
Επιμελητηρίου και τον Προϊστάμενο Διεύθυνσης της 
Τεχνικής Υπηρεσίας της Νομαρχιακής Αυτοδιοίκησης 
Θεσσαλονίκης, αναπληρούμενο από τον νόμιμο αναπλη¬ 
ρωτή του. 

ε) Ένα (1) μέλος Δ.Ε.Π. νομικού μαθήματος του ιδίου 
Πανεπιστημίου που ορίζεται με τον αναπληρωτή του». 




12650 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αοιθ. Β1/163 / (6) 

Μετονομασία Εργαστηρίων της Α' Μαιευτικής - 
Γυναικολογικής Κλινικής του Τμήματος Ιατρικής της 
Σχολής Επιστημών Υγείας του Αριστοτελείου 
Πανεπιστημίου Θεσσαλονίκης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/82 «Για 
τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η τελευταία αυτή διάταξη τροπο¬ 
ποιήθηκε με το άρθρο 48 παρ. 2 του Ν. 1404/83 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173). 

2. Του άρθρου 1 περ. ϋτου Π.Δ. 55/1996 (Α' 48). 

3. Τη γνώμη της Γενικής Συνέλευσης του Τμήματος 
Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης (συνεδρία¬ 
ση: 21/12.3.1997) και 

4. Το γεγονός οτι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Πανεπιστημίου Θεσσαλονίκης (άρ¬ 
θρο 29Α του Ν. 1558/85 όπως αυτό προσετέθη με το άρ¬ 
θρο 27 του Ν. 2081/92 (Α' 154) και τροποποιήθηκε με το 
άρθρο 1 παρ. 2ατου Ν. 2469/1997 (Α' 38), αποφασίζουμε: 

Τα κατά τις διατάξεις του Π.Δ. 817/1962 (Α' 206) και της 
Πρυτανικής Πράξης αρ. Α 3446/1992 (Β' 282) εργαστήρια 
της Α' Μαιευτικής - Γυναικολογικής Κλινικής του 
Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης, α) 
«Κυτταρολογίας» και β) «Ορμονολογίας» μετονομάζονται 
αντίστοιχα σε (α) Ειδική Μονάδα Ανθρώπινης 
Αναπαραγωγής και (β) Ειδική Μονάδα Ενδοκρινολογίας 
της Αναπαραγωγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. ΥΠΠΟ/ΔΙΛΑΠ/Γ,/3821/51414 (7) 

Χαρακτηρισμός ως ιστορικών διατηρητέων μνημείων του 
νερόμυλου και του πέτρινου γεφυριού της «Νονούλως» 
στο Δολό Ιωαννίνων, καθώς και του παλαιού μονοπατι¬ 
ού Δολό - Γεφύρι «Νονούλως» Πωγωνιανή. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/1985 «Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/Α/26.7.1985, 

β)του άρθρου 52του Ν. 5351/1932 «Περί Αρχαιοτήτων» 
όπως αντικαταστάθηκε με το άρθρο 14 και 17 τομ Ν.Δ. 
216/1943καιτροποποιήθηκε με το άρθρο 32 παρ. 5του Ν. 
1337/1983 και ισχύει, 


γ) του Ν. 1469/50 «Περίπροστασίας ειδικής κατηγορίας 
οικοδομημάτων και έργων τέχνης μετεγενεστέρων του 
1830», 

δ) του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ61/Α'/13.4.92), 
ε) του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ210/τ. Β724.3.1992). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ54/Α730.4.84) «Περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού 
Συμβουλίου Νεωτ. Μνημείων με αριθμό 27/25.9.97, απο¬ 
φασίζουμε: 

Χαρακτηρίζουμε ως ιστορικά διατηρητέα μνημεία, σύμ¬ 
φωνα με τις διατάξεις του Ν. 1469/50, το νερόμυλο και το 
πέτρινο γεφύριτης «Νονούλως» στο Δολό Ιωαννίνων, κα¬ 
θώς και το παλαιό μονοπάτι στο Δολό - Γεφύρι 
«Νονούλως» Πωγωνιανή, διότι αποτελούν χαρακτηριστι¬ 
κά δείγματα λαϊκής προβιομηχανικής αρχιτεκτονικής, άρ¬ 
ρηκτα συνδεδεμένα με τις μνήμες των κατοίκων σημαντι¬ 
κά για τη μελέτη της εξέλιξης της αρχιτεκτονικής της πε¬ 
ριοχής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Οκτωβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-Φ- 

Αριθ. ΥΠΠΟ.ΔΙΛΑΠ Γ'3818/51413 (8) 

Χαρακτηρισμός ως ιστορικού διατηρητέου μνημείου του 
νερόμυλου στη θέση «Μύλο» της Κοινότητας 
Βαλτεσίνικου Ν. Αρκαδίας ιδιοκτ. Δ. Παπαγεωργίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/1985«Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/Α/26.7.1985, 

β) του άρθρου 52του Ν. 5351/1932 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει, 

γ)του Ν. 1469/50 «Περίπροστασίας ειδικής κατηγορίας 
οικοδομημάτων και έργων τέχνης μετεγενεστέρων του 
1830», 

δ) του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ61/Α713.4.92), 
ε) του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον 
Υπουργό Πολιτισμού καιτους Προϊσταμένους Υπηρεσιών 
του ίδιου Υπουργείου» (ΦΕΚ210/τ. Β /24.3.1992). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α'/30.4.84) «Περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού 
Συμβουλίου Νεωτ. Μνημείων με αριθμό 27/25.9.97, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο, σύμ¬ 
φωνα με τις διατάξεις του Ν. 1469/50, το νερόμυλο ιδιο¬ 
κτησίας Δημητρίου Παπαγεωργίου στη θέση «Μύλο» της 
Κοινότητας Βαλτεσίνικου Ν. Αρκαδίας, διότι πρόκειται για 
ενδιαφέρον κτίσμα λαϊκής τέχνης ειδικής χρήσης της 
προβιομηχανικής περιόδου και αποτελεί σημείο αναφο¬ 
ράς των κατοίκων της περιοχής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Οκτωβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦ - 

Αριθ. ΥΠΠΟ.ΔΙΛΑΠ ΐ 3946. 51308 (9) 

Χαρακτηρισμός ως ιστορικών διατηρητέων μνημείωντων 
κάτωθι κτιρίων του Οαιτιρο ΟΝηγο στην Κοινότητα 
Ελεούσας Ρόδου: α) του κτιρίου του σχολείου (σήμε¬ 
ρα στρατώνας), β) του κτιρίουτου ίαεοίο καιτης αστυ¬ 
νομίας (σήμερα γυμνάσιο), γ) του κτιρίου με τα μαγα¬ 
ζιά, την αίθουσα χορού, τον κινηματογράφο και το ε¬ 
στιατόριο, δ) το σπίτι των καλογραιών πίσω από την 
εκκλησία και ορισμός ζώνης προστασίας ο περιβάλ¬ 
λουν χώρος μετά στοιχεία Α', Β' Γ Δ' Ε' ΖΉ' Θ' Ξ Ν Μ Λ 
ΚI Θ Η Ζ Ε Δ Α' σύμφωνα με το συνημμένο τοπογραφι- 
κό διάγραμμα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) ΤουΝ. 1558/1985«Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/Α/26.7.1985, 

β) του άρθρου 52του Ν. 5351/1932 «ΠερίΑρχαιοτήτων» 


όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε μετο άρθρο 32παρ.5του Ν. 
1337/1983 και ισχύει, 

γ) του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μετεγενεστέρων του 
1830», 

δ) του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ61/Α713.4.92), 

ε) του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού καιτους Προϊσταμένους Υπηρεσιών 
του ιδίου Υπουργείου» (ΦΕΚ 210/τ. Β724.3.1992). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ54/Α730.4.84) «Περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Την εισήγηση της 3ης Εφορείας Νεωτέρων Μνημείων 
και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 28/2.10.97, αποφασίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία, σύμφωνα με τις 
διατάξειςτου Ν. 1469/50, τα κτίρια ου Οαιτιρο ΟάιαΓΟ στην 
Κοινότητα Ελεούσας Ρόδου, διότι είναι άρρηκτα δεμένα 
με τις ιστορικές μνήμες των κατοίκων και αποτελούν αξιό¬ 
λογο δείγμα βιομηχανικής αρχιτεκτονικής σημαντικό για 
τη μελέτη της ιστορίας της αρχιτεκτονικής. 

Τα κτίρια αυτά είναι: 

α) Το κτίριο του σχολείου (σήμερα στρατώνας). 

β) Το κτίριο του ίβεοίο καιτης αστυνομίας (σήμερα γυ¬ 
μνάσιο). 

γ) Το κτίριο με τα μαγαζιά, την αίθουσα χορού, τον κινη¬ 
ματογράφο και το εστιατόριο. 

δ) Το σπίτι των καλογραιών πίσω από την εκκλησία. 

Επίσης ορίζεται ζώνη προστασίας ο περιβάλλουν χώρος 
με τα στοιχεία Α' Β' Γ Δ' Έ ΖΉ' ©' Ξ Ν Μ Λ ΚI 0 Η Ζ Ε Δ Α' 
σύμφωνα με το συνημμένο τοπογραφικό διάγραμμα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Οκτωβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

